
ประกาศองค์การบริหารส่วนตำบลป่าไร่ 
เรื่อง  มาตรการให้ผู้มีส่วนได้ส่วนเสียได้มีส่วนร่วม ประจำปีงบประมาณ พ.ศ.2563 

**************************
		เพื่อให้การดำเนินงานขององค์การบริหารส่วนตำบลป่าไร่ เป็นไปด้วยความเรียบร้อยและคำนึงถึงความต้องการของประชาชน ตลอดจนการมีส่วนร่วมของผู้มีส่วนได้ส่วนเสีย เพื่อเป็นการส่งเสริมให้มีการรับฟังความคิดเห็น ข้อเสนอแนะ รวมถึงการมีส่วนร่วมของผู้มีส่วนได้ส่วนเสียที่เกี่ยวข้องที่สำคัญภายใต้พันธกิจด้านการบริหาร ด้านการบริการ องค์การบริหารส่วนตำบลป่าไร่ จึงได้จัดทำประกาศองค์การบริหารส่วนตำบลป่าไร่ เรื่อง มาตรการให้ผู้มีส่วนได้ส่วนเสียได้มีส่วนร่วม ในการดำเนินการขององค์การบริหารส่วนตำบลป่าไร่ ดังนี้
		1. กำหนดให้มีการเผยแพร่ ข้อมูลการดำเนินงานตามพันธกิจหลัก ขององค์การบริหารส่วนตำบลป่าไร่ ทางเว็บไซต์ หรือทางเฟสบุค ขององค์การบริหารส่วนตำบลป่าไร่ เพื่อให้ผู้รับบริการและผู้มีส่วนได้ส่วนเสียได้รับทราบ
		2. กำหนดให้มีการเปิดรับฟังความคิดเห็น ข้อเสนอแนะ ของผู้รับบริการและผู้มีส่วนได้ส่วนเสียที่มีผลต่อการพัฒนาและการดำเนินงานขององค์การบริหารส่วนตำบลป่าไร่ ผ่านช่องทางที่หลากหลาย เช่น กล่องรับฟังความคิดเห็น ทางเฟสบุค ทางเว็บไซต์ เป็นต้น
3. กำหนดให้มีการจัดกิจกรรมเพื่อเปิดโอกาสให้ผู้มีส่วนได้ส่วนเสียมีส่วนร่วมในการ
ดำเนินงานขององค์การบริหารส่วนตำบลป่าไร่ ตามความเหมาะสมของบริบทในการดำเนินงานนั้นๆ ตลอดจนการประชาสัมพันธ์เผยแพร่ข้อมูลการจัดกิจกรรมดังกล่าวต่อสาธารณะ
		จึงประกาศให้ทราบโดยทั่วกัน
			ประกาศ ณ วันที่ 22 เดือน ตุลาคม พ.ศ.2562

(นายฮายีอับดุลเลาะห์  สะมุดิง)
นายกองค์การบริหารส่วนตำบลป่าไร่

